Tien dinge wat jy nie van Billy Graham geweet het nie - Joy! Digital
-deur Rhonda Stoppe
Terwyl ons die verlies van die geliefde eerw. Billy Graham betreur, dink ons ​​aan die groot uitwerking wat hy gehad het met die verkondiging van die Evangelie.
Waaraan dink jy wanneer jy die naam van hierdie evangelistiese legende hoor? Vir my is dit die herinnering om ‘n Billy Graham-veldtog by te woon in ‘n reusestadion vol mense.
Nadat ek gehoor het hoe kragtig Graham die Evangelie verkondig, het ek geweet dat God hom gebruik om sondaars tot redding te roep. Duisende het vorentoe gegaan terwyl die koor gesing het.
Jare later in San Antonio, Texas, het ek en my man ons ​​jeuggroep geneem om na Billy Graham te luister tydens een van sy laaste evangelisasieveldtogte. Ek was ontroer ook die eenvoudige manier waarop Graham ŉ beroep op die skare gemaak het om hulle te bekeer en ŉ oorgawe aan Christus te maak. Ek het gedink, wie is hierdie man wat met sulke gesag praat? Hoe het God hom tot op hierdie punt gebring?
Ek het onlangs ‘n bietjie navorsing oor Billy Graham se verhaal gedoen en ek deel dit graag met jou:
10 dinge wat jy nie van Billy Graham geweet het nie.
Hy het op ‘n jong ouderdom verantwoordelikheid geleer
Billy Frank (sy naam as ‘n seun) het op ‘n melkplaas naby Charlotte, Noord-Carolina, grootgeword. Hy was die oudste van drie kinders en dus het baie van die boerderytake op sy skouers gerus. Sewe dae per week, oggend en aand, was dit Billy se werk om die koeie te melk, wat beteken hy het elke oggend om 2:30 opgestaan.
Sy Moeder se Christelike invloed
Billy Graham se ma was ‘n toegewyde Christen. Sy ma was die een was vir wie dit belangrik was dat haar kinders Christelik grootgemaak word. Omdat sy die belangrikheid daarvan verstaan ​​het om God se Woord in haar kinders se harte te plaas, het sy elke dag ‘n Bybelvers aan die kinders gegee wat hulle moes memoriseer terwyl hulle skool toe gestap het.
Hy was ‘n woelwater
Graham se ma het hom ‘n “mover” genoem en het hom selfs na die dokter geneem om uit te vind hoekom dit so moeilik was vir hom om stil te sit. Die dokter het mev. Graham verseker dat haar seun heeltemal normaal is!
Die getuienis van sy ouma se dood het ‘n diepgaande invloed op hom gehad
Toe Graham 13 jaar oud was, het sy pa hulle in die middel van die dag by die skool kom haal. Graham het geweet iets is fout. Hy was hartseer om te hoor dat sy ouma dodelik siek is. Terwyl die gesin om die ouma se bed gesit het, het sy skielik penregop in die bed gesit en gesê sy sien Jesus met sy arms uitgestrek na haar toe kom. En haar man was aan Sy sy! Met daardie finale verklaring, het sy haar laaste asem uitgeblaas.
Hy is diep geraak deur sy pa se transformasie
Graham het gesien hoe sy vader verander het nádat hy byna gesterf het, dit was ŉ keerpunt in Graham se strewe na geestelike dinge. Kort nadat sy ouma gesterf het, is Graham se pa se gesig en kakebeen gebreek en vergruis in ‘n ongeluk op die plaas. Hulle het nie gedink hy sal die ongeluk oorleef nie. Sy pa het egter herstel, maar hy het opgemerk dat sy pa se geestelike ingesteldheid ook verander het. Graham se ouers het gebedsbyeenkomste op hulle plaas begin hou.
Hy het as jong man gedink hy weet alles oor geestelike aangeleenthede
Graham het as jong man gedink hy het al alles gehoor met betrekking tot geestelike aangeleenthede, aangesien hy in ŉ godsdienstige huis groot geword het en kerk toe gegaan het. Toe hy tien was, het sy ma hom die Westminster-kategismus laat leer – wat uit 107 vrae en antwoorde bestaan aangaande die grondslag van geloof.
Hy het om die verkeerde redes ‘n herlewingsbyeenkoms bygewoon
Toe sy ouers hom nooi om ‘n herlewingsbyeenkoms by te woon, het hy ingestem omdat hy gehoor het daar gaan konflik wees tussen betogers en die evangelis. By die byeenkoms was daar nie betogers nie, net duisende mense wat gekom het om na die evangelis se boodskap te luuister. Graham het uiteindelik een aand vorentoe gegaan om hom van sy sonde te bekeer en Jesus as sy Heer en Verlosser te volg.
Hy het nooit teruggeval nie
Nadat Graham Christus aangeneem het, het sy besluit om Jesus te volg, hom verander. Hy het die Bybel bestudeer en saam skool toe geneem. Om sy transformasie te beklemtoon, het hy selfs sy naam van Billy Frank verander na slegs, “Billy.” Natuurlik het sy skoolvriende hom geterg oor sy nuutgevonde geloof en naamsverandering. Hulle het hom ‘Preacher-boy’ genoem, maar dit het hom nie gepla nie.
Hy het ŉ kragtige Evangelis geword
In sy leeftyd het hy ontelbare baie mense na Christus gelei. Toe hy 30 was, het ‘n groep genaamd ‘Christ for Greater Los Angeles’ hom genooi om by hulle herlewing te kom preek waar duisende mense dit vir vyf weke lank sou bywoon. Met die groot nuusdekking het Billy Graham dadelik ‘n nasionale figuur geword.
Eerw. Graham het ook as adviseur vir baie presidente gedien. Hy het 57 keer op die Gallup-organisasie se lys van mans en vroue verskyn wat die meeste bewonder word.
Graham is aangewys as ‘n ere-ridder van die orde van die Britse Ryk vir sy 60 jaar van internasionale bydrae tot die burgerlike en godsdienstige lewe. Graham se grootste prestasie sal eendag egter in die hiernamaals onthul word wanneer die Here hom die oes van siele uit sy bediening op aarde wys.
Hy was die antwoord op voorbidders se gebede
Die mense in Graham se klein boerderygemeenskappie het gereeld bymekaar gekom om die Here te vra om iemand uit hulle geledere op te rig wat die Evangelie aan die hele wêreld kan verkondig. Graham sou nooit kon raai dat dit hy sou wees nie. Hy was net ‘n normale seun wat van bofbal gehou het, maar nadat Graham God is sy hart ingenooi het, was daar geen einde aan hierdie man se ywer om die Evangelie te verkondig nie!
As God gewone mense kan gebruik om buitengewone dinge te doen, kan jy glo dat Hy ook Sy plan en doelwitte deur jou lewe kan bereik? Wat kan God deur jou kinders doen as jy jou verbind daartoe om gereeld vir hulle te bid en hulle te lei soos Graham se ouers hom gelei het?
Lees die volledige berig by crosswalk.com
Mighty Families Countdown Dis Die Dag
42 Ton Voer Vir Boere In Williston
Help Family Policy Institute In Sy Stryd Vir Die Gesin En Vryhei...
Disneys Se Wrinkle In Time Wyk Af Van Madeleine L’Engle Se Chri...
Sestien Gedood Deur Weerlig In Kerk
Groot Verwagtinge Vir Mighty Families In Bloemfontein